《偈颂一百零二首》
宋代·释绍昙

墅里山前，一棚傀儡。
个东个西，或进或退。
打东山鼓乐，断送及时。
著杨岐戏衫，编排合制。
虽由行主线牵抽，妙舞三台谁不会。
谁不会，喝彩一声，
鸦飞鹊喙。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。